open-index/open-wikipedia-markdown huggingface dataset:
பூமத்திய ரேகை கோணமானி

**பூமத்திய ரேகை கோணமானி** (*Equatorial Sextant*), என்பது உயரத்தை அளக்கும் கருவியாகும். இது வில்லியம் ஆசுடின் பர்ட்டால் (William Austin Burt) உருவாக்கப்பட்டது. 
அவர் நவம்பர் 4, 1856 ல் அமெரிக்க நாட்டில் தனது கருவிக்கான காப்புரிமை (காப்புரிமைச் சான்றிதழ் எண்: 16,002) பெற்றார். 
இந்தக் கோணமானி, கடலில் கப்பலின் இடத்தை துல்லியமாக கண்டறிய உதவுகிறது.
 
பர்ட், தான் உருவாக்கிய சூரிய திசைமானியின் செயல்பாடுகளைப் பயன்படுத்தி கடற்பயணத்தை எளிதாக்கும் இக் கருவியை வடிவமைத்தார்.

## வரலாறு
பர்ட், 1851 ஆம் வருடம் ஒரு நாளில், ஐரோப்பாவிலிருந்து அமெரிக்காவிலுள்ள பிலடெல்பியாவிற்கு மெதுவாகச் செல்லும் கப்பலில் திரும்பிக் கொண்டிருந்தார். தனது நீண்ட பயணத்தின் போது, கடலை கூர்ந்து கவனித்து பல குறிப்புகளை எழுதிய படி பயணித்தார். தனது சூரிய திசைகாட்டியை, மாலுமிகள் கடற் பயணத்திற்கு எவ்வாறு பயன்படுத்த இயலும் என ஆராயத் தொடங்கினார். தனது ஆறு வார கால பயணத்தில்,  மாலுமிகள் பயன்படுத்திய திசைகாட்டிகள், பல முறை தவறாக திசை காட்டியதைக் கண்கூடாக கண்டறிந்தார். அதனாலேயே தனது பயணம் தாமதமானதை உணர்ந்தார். தனது சூரிய திசைகாட்டியில் சில மாற்றங்களைச் செய்து, அது கடற் பயணத்திற்கு சரியான திசையை காட்டிடும்படி வடிவமைத்தார். தனது வடிவமைப்பிற்கு பல பெயர்களை மாற்றி மாற்றி வைத்து, இறுதியாக பூமத்திய ரேகை கோணமானி என்ற பெயரை வழங்கினார். மற்ற திசைகாட்டிகள் கப்பலில் இருந்த அதிகப்படியான இரும்பினால் திசையை சரியாகக் காட்டவில்லை.

1855 ஆம் ஆண்டு சூன் மாதம் 18 ஆம் நாளில், இல்லினாய்சு என்ற பெயர் கொண்ட கப்பலில், தனது கருவியுடன் முதற் பயணம் செய்தார்.

1856 ஆம் ஆண்டு, தனது கண்டுபிடிப்பை அமெரிக்க கப்பற்படை மற்றும் கடலோர காவற்படை ஆகியவற்றிற்கு அனுப்பினார். அவர்கள், பர்ட்டின் கண்டுபிடிப்பை ஏற்று கொண்டனர். 1856 ஆம் ஆண்டு நவம்பர் 15 ஆம் நாளில் அவரின் கண்டுபிடிப்பிற்கு காப்புரிமை பெற்றார்.

## விளக்கம்
பர்ட்டின் கருவி, திசைக்கோணம், உயரம், காந்தவிலக்கம் (declination) ஆகியவற்றை கண்டறிய உதவுகிறது. இக்கருவியில் இரண்டு முதன்மையான வளையங்கள் உள்ளன. உள் அட்சக்கோடு வளையம் வெளி தீர்க்க ரேகை வளையத்துடன் 90 டிகிரி கோணத்தில் அமைந்திருக்கும். திசைக்கோண வளையம் தீர்க்க ரேகை வளையத்துடன் இணைக்கப்பட்டிருக்கும். இவை கப்பல் எவ்வாறு திரும்பினாலும் காந்த ஊசி (magnetic compass) சரியான திசையை மட்டும் சரியாகக் காட்டும்படி வடிவமைக்கப்பட்டுள்ளது.

இவரது கண்டுபிடிப்பு, கடற்பயணத்தின் போது ஏற்படும் பல இடர்ப்பாடுகளைக் களைய உதவியது. உயரம், நேரக்கோணம் (hour angle), திசைக்கோணம் 
ஆகியவற்றை கண்டறியும் அமைப்பு, இக் கருவியிலே உள்ளது. இவற்றால் கப்பலின் திசை துல்லியமாக அளவிடப்பட்டது. கடற் காலமானியுடன் இவற்றை பயன்படுத்தி திசை கண்டறியப்பட்டது.

## மேற்கோள்கள்

## வெளியிணைப்புகள்

* Burt, John A., *They left their mark: William Austin Burt and his sons, surveyors of the public domain*, Landmark Enterprises, 1986,  
* Equatorial Sextant / Altitude Instrument 1856 patent
* Farmer, Silas, *The history of Detroit and Michigan,* 1899
* Tuttle, Charles Richard, *General History of the state of Michigan with biographical sketches*, R. D. S. Tyler & Co., Detroit Free Press Company, 1873

பகுப்பு:இயற்பியல் பரிசோதனைகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
தெலங்காணா அரசு சின்னம்

**தெலங்காணா அரசு சின்னம்** ( **Emblem of Telangana** ) என்பது தென்னிந்தியா மாநிலமான தெலங்காணா அரசின் சின்னமாகும். இந்தச் சின்னத்தின் நடுவில் பச்சை நிறத்தில்  காக்கத்திய  தோரண வாயிலும், அதனுள்  சார்மினாரும் உள்ளன.

## வரலாறு
இந்தச் சின்னம் ஓவியர் லக்ஷ்மன் ஏலே என்பவரால் வடிவமைக்கப்பட்டது.   கல்வகுன்ட்ல சந்திரசேகர் ராவ் தலைமையில் புதிதாக அமைக்கப்பட்ட அரசாங்கத்தால் 2014 சூன் 2-இல் இது  ஏற்றுக்கொள்ளப்பட்டது. அவர் பதவியேற்றதும் கையெழுத்திட்ட முதல் கோப்பு இந்த சின்னம் குறித்த கோப்பு ஆகும். முதலில் சார்மினார் சேர்க்கப்படவில்லை, ஆனால் அசதுத்தீன் ஒவைசி, (ஐதராபாத் நாடாளுமன்ற உறுப்பினர் மற்றும் AIMIM தலைவர்) ஆலோசனைக்குப்பின், அது ஏற்றுக்கொள்ளப்பட்டது.

## சின்னம்
இதில் காக்கத்திய  தோரண வாயில்,  சார்மினார், சாரனாத் சிங்கம் ஆகியவை உள்ளன. சிங்க உருவத்தின் கீழே சமசுகிருதத்தில் சத்யமேவ ஜெயதே என்ற வாசகம் உள்ளது. இவற்றைச் சுற்றியுள்ள வட்டத்தில் ஆங்கிலத்தில் "Government of Telangana"  என்றும், "தெலங்காணா சர்கார்"  என்று உருது மொழியிலும் "தெலங்காணா பிரபுத்துவம்" என தெலுங்கிலும் எழுதப்பட்டுள்ளன.

## மேற்கோள்கள்

பகுப்பு:தெலங்காணா அரசு
பகுப்பு:இந்திய மாநில முத்திரைகள்
வேலைக்காரி அந்துப்பூச்சி

***வேலைக்காரி அந்துப்பூச்சி (Amata passalis***) என்பது விட்டில்பூச்சி இன, எபெபீட குடும்பத்தைச் சேர்ந்த ஒரு பூச்சி ஆகும். இது இலங்கை, இந்தியா ஆகிய இடங்களில் காணப்படுகிறது.
## விளக்கம்
இவை 3.5 செ.மீ. நீளம் கொண்டவை. இவை நேராக இல்லாமல் குறுக்குமறுக்காகப் பறக்கக்கூடியன. பகலில் இரவு ஆகிய இருசமயங்களிலும் நடமாடக்கூடியன. செங்குத்தான பகுதிகளில் இறக்கைகளை விரித்துவைத்தே உட்காரக்கூடியன. பொதுவாக அந்திப்பூச்சிகள் வண்ணத்துப்பூச்சிகளை ஒத்த இறக்கை வடிவத்தையே பெற்றிருக்கும். ஆனால் இந்த அந்திப்பூச்சி பார்ப்பதற்குக் குளவியைப் போன்ற தோற்றத்தைக் கொண்டிருக்கிறது. எதிரிகளிடமிருந்து பாதுகாத்துக்கொள்ளவே இப்படிப்பட்ட உடல் தகவமைப்பைப் இவை பெற்றுள்ளன.

## மேற்கோள்கள்

பகுப்பு:அந்துப்பூச்சிகள்
ஆவுடையார் கோயில், தாதாபுரம்

**ஆவுடையார் [[கோயில்]] தாதாபுரம்** (*Avudaiyar koil Thathapuram*) என்பது இந்திய மாநிலமான தமிழ்நாட்டின் சேலம்  மாவட்டத்திலுள்ள எடப்பாடி வட்டம் தாதாபுரம் கிராமத்தில் உள்ள ஆவுடையார் கோயில்  சிவன் கோயில் ஆகும்.

பகுப்பு:சேலம் மாவட்டத்திலுள்ள சிவன் கோயில்கள்
மிக்கெல்லே ஓல்ம்சுடீடு

**சி. மிkகெல்லே ஓல்ம்சுடீடு (C. Michelle Olmstead)** (பிறப்பு: 1969) ஓர் அமெரிக்க வானியலாளரும் கணினி அறிவியலாளரும் ஆவார்.

இவர் 46 சிறுகோள்களை 1977 இல் இருந்து 1990 வரயில் கண்டுபிடித்ததாக சிறுகோள் மையம் கூறுகிறது. மேலும் இவர் 127P/கோல்ட்-ஓல்ம்சுடீடு எனும் அலைவியல்பு வால்வெள்ளியின் இணைகண்டுபிடிப்பாளரும் ஆவார். இவரது நினைவாக 3287 ஓல்ம்சுடீடு எனும் செவ்வாய்க் கடப்பு வால்வெள்ளி பெயரிடப்பட்டுள்ளது. இந்த வால்வெள்ளியை சுசெல்டே ஜே. பசு என்பார் 1981 இல் கண்டுபிடித்தார். இவர் வடக்கு அரிசோனா பல்கலைக்கழகத்தில் 1990 களின் தொடக்கத்தில் பட்டப் படிப்பு படிக்கும்போது, பல சிறுகோள் வானளக்கைத் திட்டங்களில் காலந்துகொண்டு அப்போது நிலவிய வானியல் அலக்கையைப் பயன்படுத்தி பல அளவீடுகளை எடுத்தார். இவர் 1978 இல் பலோமார் வான்காணகத்தில் கண்டுபிடித்த மிகச் சிறிய எண்ணால் குறிப்பிடப்படும்  எனும் சிறுகோள், பலோமார்-இலெய்டன் வானள்க்கைக்குப் பிறகு டாம் கெகுரெல்சு எடுத்த ஒளிப்படத் தட்டுகளில் இருந்து கண்டறிந்ததாகும். இந்தக் கண்டுபிடிப்பு வானளக்கை நோக்கீடு 1992 செப்டம்ப்ர் 12 இல் வெளியிடப்பட்டுள்ளது().

## மேற்கோள்கள்
 

பகுப்பு:1969 பிறப்புகள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:சிறுகோள் கண்டுபிடிப்பாளர்கள்
பகுப்பு:வாழும் மக்கள்
பகுப்பு:பெண் வானியலாளர்கள்
ஆக்டினியம் புளோரைடு

**ஆக்டினியம் புளோரைடு** *(Actinium fluoride)* என்பது AcF3  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஆக்டினியமும் புளோரினும் சேர்ந்து இச்சேர்மம் உருவாகிறது. 
## தயாரிப்பு
கரைசல் அல்லது திண்மநிலை வினையின் வழியாக ஆக்டினியம் புளோரைடு தயாரிக்கப்படுகிறது. முதல் வழிமுறையில் ஆக்டினியம் ஐதராக்சைடு ஐதரோபுளோரிக் அமிலத்துடன் சேர்த்து சூடுபடுத்தப்படுவதனால் விளைபொருள் வீழ்படிவாக்கப்படுகிறது :

Ac(OH)3 + 3HF → AcF3↓ + 3H2O

திண்மநிலை வினையில் ஆக்டினியம் உலோகம் ஐதரசன் புளோரைடு வாயுவுடன் சேர்த்து பிளாட்டினப் புடக்குவளையில் வைத்து 700 பாகை செல்சியசு வெப்பநிலைக்கு சூடுபடுத்தினால் ஆக்டினியம் புளோரைடு உருவாகிறது .

## பண்புகள்
ஆக்டினியம் புளோரைடு வெண்மை நிறத்தில் திண்மமாகக் காணப்படுகிறது. 900-1000 பாகை செல்சியசு வெப்பநிலையில் அமோனியாவுடன் வினைபுரிந்து ஆக்டினியம் ஆக்சி புளோரைடைத் தருகிறது.

:AcF3 + 2NH3 + H2O -> AcOF + 2NH4F

இலந்தனம் புளோரைடை காற்றில் சூடுபடுத்தினாலேயே எளிமையாக  இலந்தனம் ஆக்சிபுளோரைடு உருவாகிறது. ஆனால் மேற்கண்ட முறையில் சூடாக்கினால் ஆக்டினியம் புளோரைடு உருகிவிடுகிறது. ஆக்டினியம் ஆக்சி புளோரைடு உருவாவதில்லை.

## மேற்கோள்கள்

பகுப்பு:ஆக்டினியம் சேர்மங்கள்
பகுப்பு:புளோரைடுகள்
பகுப்பு:ஆக்டினைடு ஆலைடுகள்
காதல் பரிசு

***காதல் பரிசு*** 1955 ஆம் ஆண்டு வெளியான ஒரு மொழிமாற்றுத் திரைப்படமாகும். ***சாம்ராட்*** என்ற இந்தித் திரைப்படத்தில் இருந்து மொழிமாற்றம் செய்யப்பட்ட இத் திரைப்படத்தை நஜாம் நக்வி இயக்கியிருந்தார். அஜித், ரெஹானா, சப்புரு, கமலேஷ் குமாரி, ரந்தீர், பூஜ்பால் சிங், எஸ். எல். பூரி, ராம் சிங் ஆகியோர் நடித்திருந்தனர்.
கு. மா. பாலசுப்பிரமணியம் வசனம் எழுதியிருந்தார்.

## பாடல்கள்
இத்திரைப்படத்திற்கு ஹேமந்தா முகர்ஜி இசையமைத்தார். இத்திரைப்படத்தில் பாடலாசிரியர் கு. மா. பாலசுப்பிரமணியம் பாடல்கள் இயற்றியுள்ளார்.

## மேற்கோள்கள்

## வெளி இணைப்புகள்
* - திரைப்படத்தில் லட்சுமி சங்கர் பாடிய ஒரு பாடல்.

பகுப்பு:1955 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
காளிங்கராயன் அணை

**காளிங்கராயன் அணை** (*Kalingarayan Anicut*) என்பது தமிழ்நாட்டில் காவிரி ஆற்றின் துணை ஆறான பவானி ஆற்றின் குறுக்கே கட்டப்பட்டுள்ள தடுப்பணையாகும். பவானி ஆறும் காவிரி ஆறும் சந்திக்கும் பவானியின் கூடுதுறைக்கு  அருகே இது அமைந்துள்ளது.. காளிங்கராயன் கால்வாய் இதிலிருந்து புறப்பட்டு ஈரோடு மாவட்டத்தை செழிக்கச்  செய்கிறது.

## வரலாறு
காளிங்கராயன் என்ற கொங்கு நாட்டுத் தலைவனால் 13 ஆம் நூற்றாண்டில் இது கட்டப்பட்டது. வேளாண்தொழிலுக்குப் பயன்படும் விதமாக காளிங்கராயன் வாய்க்காலுக்குத் தண்ணீரைத் திருப்பி விடுவதற்காக இவ்வணை கட்டப்பட்டது. பவானி ஆறு, நொய்யல் ஆறு இரண்டையும் இணைக்கும் இந்த அணை, பண்டைய ஆறுகளை இணைக்கும் பண்டையத் திட்டங்களுள் ஒன்றாக விளங்குகிறது.  

## மேம்பாடு
2016 இல் தமிழ்நாடு அரசு, இந்த அணையின் கரைகளை வலுப்படுத்தி மேம்படுத்தியது. 

## சுற்றுலாத் தலம்
தமிழ்நாடு அரசு சுற்றுலா ஈர்ப்புத் தலமாக்கத் திட்டமிட்டுள்ளது.
இங்கு ஒரு குழந்தைகள் பூங்கா, நினைவு மண்டபமும் சிலையும் நிறுவும் பணிகள் மேற்கொள்ளப்பட்டு  2017 இல் திறக்கப்பட உள்ளது. 

## மேற்கோள்கள்

பகுப்பு:பவானி ஆறு
பகுப்பு:ஈரோடு மாவட்டத்திலுள்ள அணைகள்
யியோங் கியூ

**யியோங் கியூ** *(Jiong Qiu)* () சினாவில் பிறந்த அமெரிக்க வானியலாலர் ஆவார். இவர் தன் சூரியத் தணற்கொழுத்துகள் ஆய்வுக்காக்க் காரன் ஆர்வே (Karen Harvey) பரிசைப் பெற்றார்.

## கல்விப்பணி

இவர் சீனாவில் யியாங்சுவில் உள்ள நாஞ்சிங் பல்கலைக்கழகத்தில் 1993 இல் வானியலில் இளம் அறிவியல் பட்டத்தைப் பெற்றார். ஐந்து ஆண்டுகளுக்குப் பிறகு, இவருக்கு முனைவர் பட்டம் அதே பல்கலைக்கழகத்தால் இவரது சூரியத் தணல்வீச்சு குறித்த நோக்கீட்டு ஆய்வுக்காக வழங்கப்பட்டது. இவ்விரு பட்டங்களையும் பெறுவதற்கு இடையிலான காலத்தில், அதாவது 1996 முதல் 1997 வரையிலான காலத்தில், இத்தாலியில் அமைந்த அர்செட்ரி வானியற்பியல் நோக்கீட்டகத்தில் பணிபுரிவதற்கான மாணவ ஆய்வுநல்கையைப் பெற்றுள்ளார்.

இவர் தன் முனைவர் பட்டத்தை முடித்ததும், சூரியத் தணல் உமிழ்வு குறித்து உயராய்விலும் நேர்டியாக புவிச்சுடர் நோக்கீட்டு ஆய்வுவழி புவி வளிமண்டலத்தைக் கண்காணிப்பைத் தொடங்கவும், கலிபோரியாவில் உள்ள பெருங்கரடி சூரிய வான்காணகத்தின் முதுமுனைவர் ஆய்வுநல்கையைப் பெற்றார்.

இவர் 2005 இல் மாண்டானா, போசுமனில் அமைந்த மாண்டானா பல்கலைக்கழக இயற்பியல், வானியல் துறையில் உதவிப் பேராசிரியர் ஆனார்.

## அறிவியற்பணி

இவர் கதிர் இயற்பியல், கதிர் இயங்கியல், வளிமண்டலப் புலங்களில் அரிய ஆய்வுப் பங்களிப்புகளைச் செய்துள்ளார். இவர் இப்போது மாண்டனா மாநிலப் பல்கலைக்கழகத்தில் சூரிய இயற்பியல் குழுவில் பணிபுரிகிறார். இவரது ந்டப்பு ஆராய்ச்சி ஆர்வங்களாவன பின்வருமாறு:

* பேரியல் சூரியக் காந்த மீள்கட்டமைப்பு 
* சிற்றளவு செயல்முனைவு வட்டார ஆற்றல் வெளியீடு நிகழ்ச்சிகள்
* சூரியத் தணல் உமிழ்வுச் சூழலில் துகள் முடுக்கம்
*சூரியத் தணல் உமிழ்வுகள், செயல்முனைவு வட்டரங்களின் இயங்கியல்
* புவிக்கோளக வளிமண்டல மாற்ற புவிச்சுடர் அளவீடுகள்

இவரது அண்மைய ஆய்வு சூரிய தணல் உமிழ்வு நிகழ்ச்சிகளிலும் இந்த வெடிப்பு நிகழ்ச்சிகளின்காந்தவியல் மீளிணைவு பற்றிய புரிதலிலும்  அமைந்துள்ளது. இப்பணிக்காக இவர் புவியில் உள்ள தொலைநோக்கிகளையும் செயற்கைக்கோளில் அமைந்த தொலைநோக்கிகளையும் பயன்படுத்துகிறார்.

## விருதுகள்

தேசிய அறிவியல் அறக்கட்டளை, நாசா ஆகிய அமைப்புகளில் இருந்து ஆய்வுநல்கைகளைப் பெற்றது மட்டுமன்றி, இவர் 2007 ஆம் ஆண்டிற்கான கரன் ஆர்வே பரிசையும் இவரது சூரியன் குறித்த அறிவியல்முறைப் புரிதலுக்கான பெரும்பங்களிப்புகளுக்காகவும் புவி வளிமண்டலம். புவிக் காலநிலை மீதான சூரியனின் விளைவுகளை ஆய்வு செய்த்தற்காகவும் பெற்றுள்ளார்.

## வெளியீடுகள்
* 
* 
*

## மேற்கோள்கள்

பகுப்பு:வாழும் மக்கள்
பகுப்பு:பெண் வானியலாளர்கள்
பகுப்பு:அமெரிக்க வானியலாளர்கள்
பகுப்பு:சீன வானியலாளர்கள்
கதிரவ அனல்மானி

**கதிரவ அனல்மானி** (*Pyrheliometer*) சூரிய ஒளிவீச்சை நேரடியாக அளக்கப் பயன்படுகிறது.  சூரிய ஒளி கருவியிலுள்ள திறப்பு வழியாக நுழைந்து வெப்பமின்னடுக்கை அடைகிறது. அது வெப்பத்தை மின் அலையாக பதிவேற்றுகிறது. குறிப்பலையின் மின்னழுத்தம் வாட்/சதுர மீட்டர் (watts per square metre) என்ற அலகால் குறிப்பிடப்படுகிறது. இதனுடன் சூரியனை நோக்கியே இருக்கும் கருவியும் (solar tracking system) இணைக்கப்பட்டுள்ளது. சூரியக்கதிர்வீச்சு செறிவுஅளவி (pyranometer) என்ற கருவியைப் போன்றே வடிவமைக்கப்பட்டுள்ளது.

## தரநிலைகள்

சீர்தரத்துக்கான அனைத்துலக நிறுவனம் (ISO) மற்றும் அனைத்துலக வானிலை நிறுவனம் (World Meteorological Organization) (WMO) ஆகியவையே கதிரவ அனல்மானியின் தரத்தை நிர்ணயிக்கின்றன. கதிரவ அனல்மானிகளுக்கிடையே இடை அளவீடு (intercalibration) எடுக்கப்பட்டு, பெறப்பட்ட சூரிய ஆற்றலின் அளவு கணக்கிடப்படுகிறது. இத்தாலி நாட்டில் தாவோசு நகரிலுள்ள உலக கதிர் இயக்க மையத்தில் (World Radiation Centre) 
இந்த அளவுகள் 5 ஆண்டுகளுக்கு ஒரு முறை ஒப்பிட்டு பார்க்கப்படுகிறது. இதன் மூலம் அனைத்து நாடுகளும், தங்களுக்குள்ளே சூரிய கதிரியக்க செயல்பாடுகளை ஒப்பிட்டு கொள்கின்றன.

## பயன்கள்

கதிரவ அனல்மானிகள் அறிவியல் சார்ந்த, வானிலை சார்ந்த மற்றும் காலநிலை சார்ந்த அளவீடுகளையும், பொருட்களின் தரத்தை ஆராயவும், சூரிய வெப்ப சேகரிப்பான் மற்றும் ஒளிமின்னழுத்திய கருவிகள் செயல்திறனை (efficiency) மதிப்பிடவும் பயன்படுகிறது.

## உபயோகிக்கும் முறை
சூரியனை நோக்கியே இருக்கும் கருவியுடன், இவை பயன்படுத்தப்படுகின்றன. சூரிய வட்டத்தை நோக்கி அமைக்கப்பட்டு, சூரியனின் பாதையை நோக்கியே செல்லுமாறு அமைக்கப்பட்டுள்ளன.

## மேலும் பார்க்க

* கதிர் செறிவு அளவி
* மீவெப்பநிலை அளவி
* சூரிய மாறிலி
* வெப்பக் கதிர் அளவி

## மேற்கோள்கள்

பகுப்பு:அளவிடும் கருவிகள்
பகுப்பு:வானிலை ஆய்வு அமைப்புகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
கோவனூர் சுப்பிரமணியர் கோயில்

**கோவனூர் சுப்பிரமணியர் கோயில்**, சிவகங்கை மாவட்டம் கோவனூர் ஊராட்சியில்  அமைந்துள்ளது.

## திருவிழா
இக்கோவிலில் ஒவ்வொரு ஆண்டும் பங்குனி மாதம் பங்குனி உத்திரத் தேர் திருவிழா வெகுசிறப்பாக நடைபெற்று வருகின்றது. 
மேலும் சித்ரா பவுர்ணமி, வைகாசி விசாகம், தலை ஆடி, ஆடி 18, ஆவணி அவிட்டம், ஆடிவெள்ளிகள், விநாயக சதுர்த்தி, நவராத்திரி, சரஸ்வதி பூஜை, தீபாவளி, சூரசம்ஹாரம், கல்யாண உற்சவம், கார்த்திகை தீபம், மார்கழி மாத பூஜை, ஆங்கில புத்தாண்டு, தைப்பொங்கல், தைப்பூசம், சிவராத்திரி, கிருத்திகை, அமாவாசை, சஷ்டி ஆகிய நாட்களில் உற்சவம் நடக்கிறது. ஆண்டு முழுவதும் முறைப்படி பற்பல உற்சவங்கள் நடக்கிறது. தமிழ்ப் புத்தாண்டு விழாவின் போது மிகவும் சிறப்பான உற்சவமாக கொண்டாடுகின்றனர்.  ஆகிய விழா நாட்களில் உற்சவங்கள் நடக்கிறது.

## திறக்கும் நேரம்
காலை 6 மணி முதல் 12.30 மணி வரை,மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.

## வெளி இணைப்புகள்
* கோயில் பற்றி தினமலர் நாளிதழில்

பகுப்பு:சிவகங்கை மாவட்டத்திலுள்ள முருகன் கோயில்கள்‎
2-மெத்தில்-2-பியூட்டைல் குளோரைடு

**2-மெத்தில்-2-பியூட்டைல் குளோரைடு** *(2-methyl-2-butyl chloride)* என்பது C5H11Cl என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஆல்கைல் குளோரைடு வகைச் சேர்மமான இது மணமூட்டவும் நெடியுண்டாக்கவும்  பயன்படுத்தப்படுகிறது. மூவிணைய அமைல் குளோரைடு என்ற பெயராலும் இதை அழைக்கிறார்கள். மூவிணைய அமைல் ஆல்ககாலை SN1வகை வினைக்கு உட்படுத்தி மூவினைய அமைல் குளோரைடைத் தயாரிக்கிறார்கள்.

## மேற்கோள்கள்

பகுப்பு:குளோரோ ஆல்க்கேன்கள்
பகுப்பு:கரிமச் சேர்மங்கள்
இரண்டாவது மொழி

**இரண்டாவது மொழி** (second language) என்பது, பேசுபவரின் தாய்மொழியாக இல்லாத ஆனால், அவருடைய பகுதியில் பயன்படுத்தப்படும் மொழியொன்றைக் குறிக்கும். இதற்கு முரணாக அந்நிய மொழி என்பது குறித்த பகுதியில் பொதுவாகப் பேசப்படாத ஆனால், கற்கப்படுகின்ற ஒரு மொழியாகும். துணை மொழிகள் என அழைக்கப்படும் ஆங்கிலத்தைப் போன்ற சில மொழிகள் பெரும்பாலும் இரண்டாம் மொழியாக அல்லது பொது மொழியாகப் பயன்படுத்தப்படுகின்றன. எனினும், ஒருவருடைய தாய் மொழிக்கு அல்லது முதல் மொழிக்கு மேலதிகமாகக் கற்கப்படும் ஏதாவதொரு மொழியை இரண்டாம் மொழி எனப் பரவலாகக் குறிப்பிடப்படுகிறது. இது அந்நிய மொழி ஒன்றைக் கற்பதாகவும் இருக்கலாம்.

சில வரைவிலக்கணங்களின்படி ஒருவர் கூடுதலாகப் பயன்படுத்துகின்ற அல்லது அவருக்கு நன்றாகப் பேசவரக்கூடிய மொழியே முதல் மொழியாக இருக்கவேண்டிய அவசியம் இல்லை. எடுத்துக்காட்டாக, கனடாவின் மக்கள்தொகைக் கணக்கெடுப்பில் முதல்மொழி என்பது "சிறுபராயத்தில் முதலில் கற்றுக்கொண்டதும், இன்னும் பேசப்படுவதுமான மொழி" என வரைவிலக்கணம் கூறப்படுகிறது.

பகுப்பு:மொழியியல்
துத்தநாகம்-68

**துத்தநாகம்-68**(Zinc-68) துத்தநாகத்தின் கதிரியக்கத்தன்மையற்ற ஓரிடத்தான் ஆகும். மனிதனுக்குத் தேவைப்படும் துத்தநாகத் தேவைகளை ஊடுருவிச் செல்லாமல் கண்டுபிடிக்க உதவும் தனிப்பட்ட சிறப்பான பண்பினை இந்த ஓரிடத்தான் கொண்டுள்ளது. உதாரணமாக, வளர்சிதைமாற்ற நோய்கள், மதுவுக்கு அடிமையாதல், ஊட்டச்சத்துக் குறைபாட்டுத் தேவைகள் மற்றும் பயன்பாட்டு ஆய்வுகளுக்கு இது பயன்படுகிறது. துத்தநாக உலோகமானது மிகத்துாய்மையான நிலையில் நானோ துகள்களாக கிடைக்கிறது. மென்தகட்டு பயன்பாடுகளுக்காக, இது தண்டுகளாக, வில்லைகளாக, துண்டுகளாக, குருணைகளாக மற்றும் உமிழ்தலைக் கண்டறிய உதவும் இலக்குப் பலகைகளாகவும் மற்றும் உலோகப்பாளங்களாக அல்லது துாள் நிலையிலேயும் கிடைக்கிறது. துத்தநாகம்-68 இயல்பான மருந்தளவுகளில் நச்சுத்தன்மையற்றதாகக் கருதப்படுகிறது. அதிக அளவில் எடுத்துக் கொள்ளப்பட்டால் குமட்டலை விளைளவிக்கலாம்.

## கூடுதல் தகவல்கள்
துத்தநாகம் ஒரு d-தொகுதியைச் சேர்ந்த, தனிம வரிசை அட்டவணையின் தொகுதி 12, தொடர் 4 இல் காணப்படும் தனிமமாகும். துத்தநாகத்தின் ஒவ்வொரு கூட்டிலும் காணப்படக்கூடிய எதிர்மின்னிகளின் எண்ணிக்கையானது 2, 8, 18, 2 ஆகும். இத்தனிமத்தின் இணைதிறன் எதிர்மின்னி அமைப்பானது,[Ar] 3d10 4s2 ஆகும்.  தனிம வடிவில் துத்தநாகத்தின் சிஏசு எண் 7440-66-6 ஆகும். துத்தநாக அணுவானது 133.5.பிகோமீட்டர் அணு ஆரத்தைக் கொண்டுள்ளது. இந்த அணுவின் வாண்டர்வால்சு ஆரமானது 139.பிகோமீட்டர் ஆகும். துத்தநாகம் மற்ற தனிமங்களோடு இணைந்து தாதுக்களாக கிடைக்கின்றது. துத்தநாகமானது நீலம் கலந்த வெண்ணிறத்தைக் கொண்டுள்ளது. இது பளபளப்பான உலோகமாகும். இந்த உலோகம் நல்ல மின்கடத்தியாகும். இது உயர் செஞ்சூட்டு வெப்பநிலையில் மக்னீசியம் ஆக்சைடு புகையை வெளியிட்டவாறு காற்றில் எரிகிறது.

## மேற்கோள்கள்
 

பகுப்பு:துத்தநாகத்தின் ஓரிடத்தான்கள்
எழுமாத்தூர் கனகாசல குமரன் கோயில்

**எழுமாத்தூர் கனகாசல குமரன் திருக்கோயில், ஈரோடு**, இந்தியாவின் தமிழ்நாட்டில், ஈரோடு மாவட்டம், எழுமாத்தூர்  ஊராட்சியில் அமைந்துள்ளது.

## திருவிழா
இக்கோவிலில் ஒவ்வோர் ஆண்டும் பங்குனி மாதம், பங்குனி உத்திரத் தேர்த் திருவிழா வெகு சிறப்பாக நடைபெற்று வருகின்றது. 
மேலும் சித்ரா பவுர்ணமி, வைகாசி விசாகம், தலை ஆடி, ஆடி 18, ஆவணி அவிட்டம், ஆடிவெள்ளிகள், விநாயக சதுர்த்தி, நவராத்திரி, சரஸ்வதி பூஜை, தீபாவளி, சூரசம்ஹாரம், கல்யாண உற்சவம், கார்த்திகை தீபம், மார்கழி மாத பூஜை, ஆங்கில புத்தாண்டு, தைப்பொங்கல், தைப்பூசம், சிவராத்திரி, கிருத்திகை, அமாவாசை, சஷ்டி ஆகிய முக்கிய நாட்களில் உற்சவங்கள் நடக்கின்றன. தமிழ்ப் புத்தாண்டு விழாவின் போது மிகவும் சிறப்பான உற்சவமாக கொண்டாடுகின்றனர்.

## திறக்கும் நேரம்
காலை 6 மணி முதல் 12மணி வரை,மாலை 4 மணி முதல் இரவு 8 மணி வரை திறந்திருக்கும். 

## வெளி இணைப்புகள்
* கோயில் பற்றி தினமலர் நாளிதழில்

பகுப்பு:ஈரோடு மாவட்டத்திலுள்ள முருகன் கோயில்கள்‎
பகுப்பு:ஈரோடு
இரவி சுப்பிரமணியன்

**இரவி சுப்பிரமணியன்** என்பவர்  இந்திய எழுத்தாளர் மற்றும் நூலாசிரியர் ஆவார். நிதித் துறை, வங்கிகள் தொடர்பான நூல்களும் கட்டுரைகளும் எழுதி வருகிறார்.

பெங்களூரு இந்திய மேலாண்மை நிலையத்தில் பயின்று பட்டம் பெற்ற இரவி சுப்பிரமணியன் சிட்டி பாங்கு, எச்என்பீசி, ஏஎன்இசட்   கிறின்லேஸ் பாங்கு போன்ற நிறுவனங்களில் பணியாற்றியுள்ளார். எட்டு நூல்கள் எழுதி விருதுகள் பெற்றுள்ளார்.

## பெற்ற விருதுகள்

* இந்தியா பிளாசா கோல்டன் குவில் புக் விருது (2008) 
* கிராஸ் வர்ட் பெஸ்ட் ஆப் 2010 
* கிராஸ் வர்ட்  புக் விருது  2011 
* கிராஸ் வர்ட் புக்  விருது  2012 
* கிராஸ் வர்ட் புக் விருது 2015 
* தி எக்கனாமிக் டைம்ஸ் சிறந்த தலைமை எழுத்து விருது

## மேற்கோள்

பகுப்பு:வாழும் மக்கள்
பன்னாட்டுத் துணை மொழி

**பன்னாட்டுத் துணை மொழி** (*international auxiliary language*) என்பது, பொதுவான முதல் மொழியைக் கொண்டிராத வெவ்வேறு நாடுகளைச் சேர்ந்தவர்களின் தொடர்பாடலுக்குப் பயன்படும் மொழியாகும். ஒரு துணை மொழி பெரும்பாலும் இரண்டாவது மொழியாக இருக்கக்கூடும்.

ஆதிக்கம் பெற்றிருந்த பல சமூகங்களின் மொழிகள் கடந்த காலத்தில் துணை மொழிகளாக இருந்துள்ளன. சில சமயங்களில் இம்மொழிகள் பன்னாட்டு மட்டத்தில் பயன்பட்டன. இலத்தீன், கிரேக்கம், நடுநிலக்கடற்பகுதிப் பொது மொழி என்பன பழங்காலத்தில் துணை மொழிகளாக இருந்துள்ளன. அரபு மொழி, ஆங்கிலம், பிரெஞ்சு, உருசியம், எசுப்பானியம், பொதுச் சீனம் போன்றவை அண்மைக் காலத்தில் துணை மொழியாக உலகின் பல நாடுகளில் பேசப்படுகின்றன. ஆனாலும், இம்மொழிகள் அவற்றின் பண்பாட்டு, அரசியல், பொருளாதார ஆதிக்கத்தின் ஊடாகவே இவ்வாறு பிரபலம் பெற்றிருப்பதால், அவற்றுக்கு எதிர்ப்புக்களும் உள்ளன. இதனால், செயற்கை அல்லது உருவாக்கப்பட்ட மொழியொன்று இதற்குத் தீர்வாக அமையக்கூடும் எனச் சிலர் கருதுகின்றனர்.

துணை மொழி என்னும் சொல், இது உலக மக்களுக்குக் ஒரு கூடுதலான மொழியேயன்றி அவர்களுடைய தாய் மொழிக்குப் பதிலாகப் பயன்படுத்துவதற்கானது அல்ல என்பதையும் குறிக்கிறது. பன்னாட்டுத் தொடர்பாடலை இலகுவாக்குவதற்காக உருவாக்கப்பட்ட எசுப்பரான்டோ, இடோ, இன்டர்லிங்குவா போன்ற திட்டமிடப்பட்ட அல்லது உருவாக்கப்பட்ட மொழிகளைக் குறிக்கவும் இச்சொல் அடிக்கடி பயன்படுத்தப்படுவது உண்டு.

## வரலாறு
பொதுத் தாய்மொழியைக் கொண்டிராத மக்களிடையே தொடர்பாடலை இயலச் செய்வதற்கு, இரு தாய்மொழிகளும் அல்லாத மூன்றாவது மொழியொன்றைத் துணை மொழியாகப் பயன்படுத்தும் வழக்கம் மொழிகளின் பழமைக்கு ஈடான பழமை கொண்டதாக இருக்கக்கூடும். இந்த வழக்கம் மிகப் பழங்காலத்தில் இருந்தே இருந்தது என்பதை உறுதியாகக் கூற முடியும். இலத்தீனும், கிரேக்க மொழியும் நடுநிலக்கடற்பகுதியின் எல்லா இடங்களிலும் இடை மொழியாகப் பயன்பட்டன. அக்காடியனும், பின்னர் அராமைக்கும் பல பேரரசுகளின் காலப்பகுதியில் மேற்காசியாவின் பெரும்பகுதியில் துணை மொழியாக இருந்தன. இவ்வாறு பயன்படுத்தப்படு மொழிகள் "பொது மொழி"கள் எனப்பட்டன.

## மேற்கோள்கள்

பகுப்பு:மொழியியல்
ரோடியம்(III) சல்பைடு

**ரோடியம்(III) சல்பைடு** *(Rhodium(III) sulphide)* என்பது (Rh2S3) என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கருப்பு நிறத்தில் திண்மமாகக் காணப்படும் இச்சேர்மம் நீரில் கரையாது. 

தனிமநிலை ரோடியத்தை கந்தகத்துடன் சேர்த்து சூடுபடுத்தினால் ரோடியம்(III) சல்பைடைத் தயாரிக்கலாம். புரோமினை கடத்தும் முகவராகப் பயன்படுத்தி வேதியியல் ஆவி கடத்தல் முறையில் படிகங்கள் வளர்ச்சியடைகின்றன. இச்சேர்மத்தின் கட்டமைப்பு எண்முக ரோடிய மையங்களாலும் நாண்முகி வடிவ கந்தக மையங்களாலும் ஆக்கப்பட்டுள்ளன. மூடிய Rh-Rh தொடர்புகள் ஏதும் மூலக்கூறில் காணப்படவில்லை  . Rh2Se3 மற்றும் Ir2S3 ஆகிய இரண்டு சேர்மங்களும்  ரோடியம்(III) சல்பைடின் கட்டமைப்பை ஒத்த அதே கட்டமைப்பில் உள்ளன. 
 
## மேற்கோள்கள்

பகுப்பு:ரோடியம்(III) சேர்மங்கள்
பகுப்பு:செசுகியு சல்பைடுகள்
பிடெலிஸ் லயனல் இம்மானுவேல் பெர்னாண்டோ

**பிடெலிசு லயனல் இம்மானுவேல் பெர்னாண்டோ** (*Fidelis Lionel Emmanuel Fernando*, பிறப்பு: மே 20, 1948) இலங்கைக் கத்தோலிக்க குரு ஆவார். இவர் மன்னார் கத்தோலிக்க மறைமாவட்டத்தின் ஆயராக 2017 டிசம்பர் 30 இல் பொறுப்பேற்றுக் கொண்டார்.

## வாழ்க்கைச் சுருக்கம்
பிடெலிசு பெர்னாண்டோ யாழ்ப்பாணத்தில் 1948 மே 20 இல் பிறந்தார். இவரது பெற்றோர் தமிழ்நாடு வேம்பார் எனும் ஊரைச் சேர்ந்தவர்கள். இவருடன் உடன்பிறந்தவர்களில் இருவர் குருவானவர்களும், இருவர் கன்னித்துறவிகளும் ஆவர். கொழும்பில் புனித பெனடிக்சு கல்லூரியில் கல்வி கற்ற இவர் கொழும்பு புனித அலோசியசு மடப்பள்ளியில் சேர்ந்தார். பின்னர் கண்டி அம்பிட்டி தேசிய மடப்பள்ளியில் சேர்ந்து மெய்யியல் கற்றார். பின்னர் இவர் உயர் கல்விக்காக ரோம் சென்று அங்குள்ள அர்பேனியானா பல்கலைக்கழகத்தில் அறமுறை இறையியலில் முதுகலைப் பட்டம் பெற்றார். 1973 சனவரி 6 இல் திருத்தந்தை ஆறாம் பவுல்  இவரைத் திருநிலைப்படுத்தினார். சில ஆண்டுகள் குருவானவராகப் பணியாற்றிய பின்னர் வாசிங்டன் கத்தோலிக்கப் பல்கலைக்கழகத்தில் இறையியலில் கலாநிதிப் பட்டம் பெற்றார். இலங்கை தேசிய மடப்பள்ளியில் இறையியல் பேராசிரியராகவும் பணியாற்றினார். 2011 நவம்பர் 28 இல் கொழும்பு மறைமாவட்டத்தின் தெற்கிற்கான  துணை ஆயராக நியமிக்கப்பட்டார்.

## மன்னார் ஆயர்
மன்னார் மறைமாவட்டத்தின் ஆயராகப் பணியாற்றிய இராயப்பு யோசப் உடல்நலக் குறைவினால் விருப்ப ஓய்வுபெற்றதையடுத்து, 2016 சனவரி 14 இல் ஓய்வுபெற்ற ஆயர் கிங்ஸ்லி சுவாம்பிள்ளை மன்னாரின் பரிபாலகராக திருத்தந்தையால் நியமிக்கப்பட்டார். 2017 நவம்பர் 21 இல் திருத்தந்தை பிரான்சிசு கொழும்பு மறைமாவட்டத்தின் துணை ஆயராக இருந்த பிடெலிசு பெர்னாண்டோவை மன்னார் மறைமாவட்டத்தின் ஆயராக நியமித்தார். 2017 டிசம்பர் 30 அன்று பிடெலிசு பெர்னாண்டோ இப்பொறுப்பை அதிகாரபூர்வமாகக் கையேற்றார்.

## மேற்கோள்கள்

பகுப்பு:இலங்கையின் உரோமன் கத்தோலிக்க ஆயர்கள்
பகுப்பு:மன்னார் மறைமாவட்ட ஆயர்கள்
பகுப்பு:மன்னார் மாவட்ட நபர்கள்
பகுப்பு:1948 பிறப்புகள்
பகுப்பு:யாழ்ப்பாண மாவட்ட மக்கள்
பகுப்பு:வாழும் மக்கள்
நீரா ராடியா

**நீரா ராடியா** (Niira Radia) என்பவர்  தொடர்பு அதிகாரி, குழுமங்கள் மற்றும் அரசியலாளர்கள்  இடையே உறவு கொண்டு இயங்கும் தரகராகவும் செயல்படுபவர் ஆவார்.

இவர் வைசுணவி கார்பொரேட் கமியூனிகேசன் என்னும் பொதுத் தொடர்பு நிறுவனத்தையும் அதன் உதவி நிறுவனங்களான நியூகோம் நோசிஸ் ஸ்ட்ரேட்டஜிக் கன்சல்டிங் சர்விசஸ்  மற்றும் விட்காம் கன்ல்டிங்  போன்ற நிறுவனங்களையும்  நிர்வகித்து வருபவர். பன்னாட்டு நிறுவனங்களின் செயல்களுக்கு ஆதரவாகப் பணிகள் புரிபவர்.

இரண்டாம் தலைமுறை அலைக்கற்றை முறைகேடு என்ற வழக்கில் நீரா ராடியா பேசிய உரையாடல்கள் அடங்கிய ஒலி நாடாக்கள் தொடர்பாக இவரை இந்திய அமலாக்கப் பிரிவு விசாரணை செய்தது.

## மேற்கோள்

பகுப்பு:வாழும் மக்கள்
பகுப்பு:1960 பிறப்புகள்
யானைன் கன்னேசு

**யானைன் கன்னேசு** *(Janine Connes)* (பிறப்பு: 1934) ஒரு பிரெஞ்சு வானியலாளர் ஆவார். இவர் தன் ஆராய்ச்சிவழி பூரியர் உருமாற்ற அகச்சிவப்புக் கதிர்நிரலியல் முறையை உருவாக்கினார்.

இவர் தன்னுடன் பணிபுரிந்த வானியலாலராகிய பியேர் கன்னேசுவை மணந்தார்; இவர்கள் இருவரும் எப்போதும் கூட்டாகவே ஆய்வில் ஈடுபட்டனர்.
## ஆராய்ச்சி

இவர் அகச்சிவப்புக் கதிர்நிரலிய நுட்பத்தின் பூரியே உருமாற்றங்களை பகுப்பாய்வு செய்தார். இவர் இப்புலத்தில் 1954 முதலே ஈடுபட்டு வருகிறார். இவரது ஆய்வுரையும் பின்னர் வெளியிட்ட ஆய்வுகளும் இம்முறையின் நடைமுறைக் கூறுபாடுகளைக் குறித்த ஆழமான ஆய்வாக அமைந்தது. இவரது ஆய்வுரை இம்முறையின் வடிவமைப்புக்கான பல தொடக்கநிலை நெறிமுறைகளை உருவாக்கியது. இம்முறையைப் பின்பற்றி இவரும் இவரது கணவரும் வெள்ளி, செவ்வாய் கோள்களின் படிமங்களைப் பிக் து மிதி தெ பிகோர் வான்காணகத்தில் எடுத்துள்ளனர். இவை முன்பு அதுநாள் வரை எடுக்கப்பட்ட படிமங்களை விட சிறந்தனவாக அமைந்தன. கன்னேசு குறுக்கீட்டளவியலில்வழியிலான பதிவின் மேம்பாட்டை இனங்கண்டார்.

## மேற்கோள்கள்

பகுப்பு:வாழும் மக்கள்
பகுப்பு:கதிர்நிரலியலாளர்கள்
பகுப்பு:பெண் வானியலாளர்கள்
பகுப்பு:பிரெஞ்சு வானியலாளர்கள்
பகுப்பு:1934 பிறப்புகள்
ஜோசெலின் ஜில்

**ஜோசெலின் ஜில்** *(Jocelyn Gill)* (1916&ndash;ஏப்பிரல் 26, 1984) ஒரு அமெரிக்க வானியலாளர் ஆவார். இவர் நாசாவில் பணிபுரிந்தார்.

## வாழ்க்கை

இவர் மவுண்ட் கோலியோக் கல்லூரியில் ஆய்வக உதவியாளராகவும் வானியல் பயிற்றுநராகவும் பணிபுரிந்தார். பின்னர் இவர் மசாசூசட் தொழில்நுட்ப நிறுவனத்தில் பணியமர்த்தப்பட்டார். இவர் தன் முனைவர் பட்டத்தை 1959 இல் யேல் பலகலைக்கழகத்தில் பெற்ரார். இவர் 1961 இல் நாசாவில் சேர்ந்தார். இங்கே இவர் ஆளுடைய விண்வெளித் திட்டத்தில் ஆய்வுகள் மேற்கொண்டு 1963 முதல் 1966 வரை விண்வெளி பறத்தல் அறிவியலில் தலைமைப் பொறுப்பை வகித்தார். மேலும் இவர் ஜெமினி விண்வெளித் திட்ட்த்திலும் பணிபுரிந்துள்ளார். இவர்1963 இல் சூரிய ஒளிமறைப்பு வெண்வெளி பயணத்தில் கலந்துகொண்டு, சூரிய ஒளிமுகட்டை ஆய்ந்த்தோடு  விண்வெளி வீரர்களுக்கு வானியல் பாடமும் பயிற்றுவித்துள்ளார். வழக்கமாக இவர்களுக்கு வானியல் அறிவு தேவைப்படுவதில்லை.

இவர் அமெரிக்க அறிவியல் மேம்பாட்டுக் கழகத்தின் ஆய்வுறுப்பினர் ஆவார். இவர் 166 இல் கூட்டமைப்பின் பெண் விருதைப் பெற்ரார். இவருக்கு பன்மை இதய நார்த்துடிப்பு நோய் இருப்பது கண்டறியப்பட்டது. இவர் 1966 இல் தேசிய பன்மை இதய நார்த்துடிப்பு நோய்க் கழகத்தின் அந்த ஆண்டின் சிறந்த பெண்மணியாகத் தேர்வு செய்யப்பட்டு அக்கழக விருதையும் பெற்றுள்ளார். இவர் அந்நோயால் 1984 இல் தன் 67 ஆம் அகவையில் இறந்தார்.

## மேற்கோள்கள்

பகுப்பு:1916 பிறப்புகள்
பகுப்பு:1984 இறப்புகள்
பகுப்பு:அமெரிக்க வானியலாளர்கள்
பகுப்பு:பெண் வானியலாளர்கள்
பகுப்பு:யேல் பல்கலைக்கழக முன்னாள் மாணவர்கள்
எதில் மெதில் செல்லுலோசு

**எதில் மெதில் செல்லுலோசு**(Ethyl methyl cellulose) ஒரு கெட்டிமையாக்கியும், தாவரப் பசையும், நுரைதரும் காரணியும் பால்மமாக்கியும் ஆகும். இதன் E எண்ணானது E465 ஆகும். வேதியியல்ரீதியாக, இது மாவியத்தின் வழிப்பொருளாகும். செல்லுலோசுடன் எதில் மற்றும் மெதில் தொகுதிகள் ஈதர் பிணைப்புகள் மூலமாக பிணைக்கப்பட்டுள்ளது. 

செல்லுலோசுடன் ஆல்கலி முன்னிலையில் மெதில் சல்பேட்டையும் குளோரோஈதேனையும் வினைப்படுத்துவதன் மூலம் தயாரிக்கப்படுகிறது.

## மேற்கோள்கள்

பகுப்பு:உணவுச் சேர்பொருட்கள்
ஏ. பி. ஜே. மனோரஞ்சிதம்

**ஏ. பி. ஜே. மனோரஞ்சிதம்** என்பவர் சமூகவியல் செயற்பாட்டாளர், பெண்ணியலாளர், எழுத்தாளர் மற்றும் பேச்சாளர் ஆவார்.

பெரியார் ஈ. வெ. இராமசாமி தலைமையில் இயங்கிய திராவிடர் கழகத்தில்  இளம் அகவையில் ஈடுபாடு கொண்டு, இந்தி எதிர்ப்புப் போராட்டத்தில் கலந்துகொண்டு கைது ஆனார். சாதிய அமைப்பு முறைக்கு எதிராகச் செயல்பட்டார்.  1956 ஆம் ஆண்டில் ஏ.பி.ஜனார்த்தனம் என்பவரை சாதி கடந்து திருமணம் செய்து கொண்டார். இந்தத் திருமணம் பெரியார் ஈ.வெ.இராமசாமி தலைமையில் நிகழ்ந்தது.. சாதிப் பெயர்களை அழித்தும் சட்ட எரிப்புப் போராட்டத்தில் கலந்து கொண்டும் தமது சாதி எதிர்ப்பைக் காட்டினார். சமூக முன்னேற்றத்துக்குச் செயல்பட்ட பெண்கள் பற்றிய வரலாறுகளை எழுதினார்.

## மேற்கோள்

பகுப்பு:தமிழ்ப் பெண் சமூகப் போராளிகள்
பகுப்பு:தமிழ் இறைமறுப்பாளர்கள்
மேரி ஆர். கால்வெர்ட்

**மேரி உரோசு கால்வெர்ட்** *(Mary Ross Calvert)* (ஜூன் 20, 1884 &ndash; ஜூன் 25, 1974) ஓர் அமெரிக்க வானியல் மாந்தக் கணிப்பாளரும் வான் ஒளிப்படவியலாளரும் ஆவார்.

இவர்1905 இல் யெர்க்கேசு வான்காணகத்தில் தன் தாய்மாமனாகிய எட்வர்டு எமர்சன் பர்னார்டுவிடம் (1857–1923) உதவியளராகவும் கணிப்பாளராகவும்  பணிபுரிய தொடங்கினார். அவர் அப்போதுசிகாகோ பல்கலைக்கழகத்தில் வானியல் பேராசிரியராகப் பணியாற்றி வந்துள்ளார் இவர் தான் பெர்னார்டு விண்மீனைக் கண்டுபிடித்தவர் ஆவார்.

பர்னார்டு 1923 இல் இறந்த பிறகு, யேர்க்கேசு வான்காணக ஒளிப்படங்களின் திரட்டு காப்பாளரும் உயர்நிலை உதவியாளரும் ஆனார் இவர் 1946 இல் ஓய்வு பெறும்வரை அங்கே பணிபுரிந்தார்.

பெர்னார்டின் வாழ்நாள் பணியாகிய *பால்வழியின் தெரிவு செய்த பகுதிகளுக்கான ஒளிப்பட வான்படம் (A Photographic Atlas of Selected Regions of the Milky Way)* எனும் அட்டவணை இவர 1923 இல் இறந்த பிறகு யெர்க்கேசு வான்காணக இயக்குந்ரான எட்வின் பி. பிராசுட்டாலும் கால்வெர்ட்டாலும் முடித்து 1927 இல் வெளியிடப்பட்டது. வானிய்ல் பெருங்களஞ்சியம் இதை ஒரு அரிய "முதன்மைப்பணி" யாகக் கூறுகிறது.

இவர் 1974 இல் டென்னெசி, நாழ்சுவில்லியில் இறந்தார்.

## வெளியீடுகள்
* *Atlas of the Northern Milky Way* (with Frank Elmore Ross), University of Chicago Press (1934)

## மேற்கோள்கள்

## வெளி இணைப்புகள்
*Images of her 1938 US passport
*'A Photographic Atlas of Selected Regions of the Milky Way' online 
*SSDI

பகுப்பு:1884 பிறப்புகள்
பகுப்பு:1974 இறப்புகள்
பகுப்பு:அமெரிக்க வானியலாளர்கள்
பகுப்பு:பெண் வானியலாளர்கள்
மெக் ஊரி

**கிளாடியா மேகன் "மெக்" ஊரி** *(Claudia Megan "Meg" Urry)* ஓர் அமெரிக்க வானியற்பியலாளர் ஆவார். இவர் 2015 முதல் 2016 வரை அமெரிக்க வானியல் கழகத்தின் தலைவராக இருந்துள்ளார். அதற்கு முன்பு அபுள் விண்வெளித் தொலைநோக்கி புல உறுப்பினராகவும் 2007 முதல் 2013 வரை யேல் பல்கலைக்கழக இயற்பியல் துறையின் தலைவராகவும் இருந்தார்.  இவர் கருந்துளைகள். பல்லலைநீள வானளக்கை உள்ளிட்ட தன் வானியல், வானியற்பியல் பங்களிப்புகளுக்காக மட்டுமன்றி, வானியல், கல்வியல் மகளிர் சார்ந்த பாலுணர்வு பாலினச் சமமை ஆகியவற்றுக்காக.முனைவாகப் பங்குபற்றியவர்.

## இளமையும் கல்வியும்
இந்தியனாவிலும் மசாசூசட்டிலும் வளர்ந்த இவர், டுப்ட்சு பல்கலைக்கழகத்தில் சேர்ந்து பயின்று. கணிதவியலிலும் இயற்பியலிலும் இளவல் பட்டம் 1977 இல் பெற்றார்.

இவர் தன் அறிவியல் முதுவர் பட்டத்தை 1979 இலும்முனைவர் பட்டத்தை1984 இலும் பெற்று in physics from Johns Hopkins, where her advisor was Art Davidsen.  For her dissertation, she studied blazars at Goddard Space Flight Center with Richard Mushotzky. She then conducted a postdoctorate at M.I.T.'s Center for Space Research, working with Claude Canizares. 2001 இல் யேல் பல்கலைக்கழகப் புல உறுப்பினராகச் சேர்ந்தார். அப்போது இவர் மட்டுமே பெண் புலவுறுப்பினராக இருந்தார் and became Chair in 2007.

## வாழ்க்கைப்பணி
இவர் வானியலிலும் அறிவியலிலும் பணியாற்றும் மகளிரின் பாலுணர்வு, பாலினச் சமமைக்காகவும் பொதுவான மகளிருக்காகவும் அறுபதுக்கும் மேற்பட்ட உரைகள் ஆற்றியுள்ளார் இயற்பியல் பட்டப்படிப்பு மகளிர்க்கான கருத்தரங்குகளிலும் உரையாற்றியுள்ளார். இவர்  இலவுரா தான்லி யோடு இணைந்து, வானியல் மகளிரின் முதல் கூட்டத்துக்கு ஏற்பாடு செய்தவர் ஆவார்.

இவர் முனைவுசெயல் பால்வெளிக் கருக்களாகிய உயர்பொருண்மை கருந்துளைகளைப் பற்றி ஆய்வு செய்தார். இவர் இக்கருக்களுக்கும் பால்வெளிக்கும் இடையில் நிலவும் உறவையும் ஆய்ந்தார்.

## தகைமைகளும் விருதுகளும்
* 1976, 1977, டப்ட்சு பல்கலைக்கழக இயற்பியலுக்கான என், கப்சு நைட் விருது
* 1976, பை பீட்டா கப்பா
* 1990,வானியலுக்கான ஆன்னி ஜம்ப் கெனான் விருது
* 1999, அமெரிக்க இயற்பியல் கழக ஆய்வுறுப்பினர்
* 2006, அமெரிக்கப் பெண் அறிவியல் அய்வுறுப்பினர்
* 2007, கன்னெக்டிகட்அறிவியல், பொறியியல் கல்விக்கழகம்
* 2008, அமெரிக்கக் கலை, அறிவியல் கல்விக்கழகம்
* 2012, ஜார்ஜ் வான் பியெசுபுரோயக் பரிசு
* 2016, தேசிய அறிவியல் கல்விக்கழகம்

## மேலும் படிக்க
* Meg Urry, "Girls and the Future of Science", *[[Huffington Post]]*, July 19, 2011.

## மேற்கோள்கள்

## வெளி இணைப்புகள்
* "Meg Urry"  (faculty profile), Yale University

பகுப்பு:அமெரிக்க வானியற்பியலாளர்கள்
பகுப்பு:வாழும் மக்கள்
பகுப்பு:பிறந்த ஆண்டறியப்படாதவர்கள்)
பகுப்பு:பெண் வானியலாளர்கள்
பகுப்பு:ஜான்ஸ் ஹாப்கின்ஸ் பல்கலைக்கழக முன்னாள் மாணவர்கள்
எயின்ரிச் ராபர்ட் சிம்மர்

**எயின்ரிச் ராபர்ட் சிம்மர்**  (Heinrich Robert Zimmer 6 திசம்பர் 1890 - 20 மார்ச்சு 1943 ) என்பவர்  செருமனி நாட்டு வரலாற்றாளர்,  தென்னாசியக் கலை மற்றும் இந்திய ஆய்வாளர் ஆவார். இந்தியக் கலைகள் நாகரிகம்,  தத்துவம் ஆகியவற்றின் பழங்கதைகள்  அடையாளங்கள் ஆகியன பற்றிய இவருடைய ஆய்வுகள் பிரசித்தி பெற்றவை. மாக்சு முல்லர் போன்ற புகழ் வாய்ந்த செருமானிய அறிஞர் என இவர் அறியப்படுகிறார்.
2010 ஆம் ஆண்டில் எயிடல்பர்க் பல்கலைக்கழகத்தில் இவரது பெயரில் இந்தியத் தத்துவம் மற்றும் அறிவுத் துறை வரலாறு என ஓர் இருக்கை உருவாக்கி நிறுவினார்கள்.

## மேற்கோள்

## மேலும் பார்க்க

பகுப்பு:வரலாற்றாளர்கள்
பகுப்பு:செருமானிய எழுத்தாளர்கள்
பகுப்பு:1890 பிறப்புகள்
பகுப்பு:1943 இறப்புகள்
மரியா அந்தோனெல்லா பரூச்சி

**மரியா அந்தோனெல்லா பரூச்சி (Maria Antonella Barucci)** ஓர் இத்தாலிய வானியலாளர் ஆவார். இவர் பாரீசு மியூடன் வான்காணகத்தில் பணிபுரிகிறார். இவர் 1984 இலும் 1985 இலும் மூன்று சிறுகோள்களைக் கண்டுபிடித்ததாக சிறுகோள் மையம் கூறுகிறது. இவர் ஆர். சுகாட் தன்பாருடன் இணைந்து பலோமார் வான்காணகத்தில் கண்டுபிடித்த புவியண்மைப் பொருளாகிய ஆட்டன் சிறுகோள் 3362 குபூ வும் இவரது மற்றோர் இணைகண்டுபிடிப்பாகிய அப்பொல்லோ சிறுகோள் 3752 காமில்லோவும் குறிப்பிடத்தக்கவை ஆகும்.

இவர் சுப்பிரிங்கர்-வெரிலாகு 2003 இல் வெளியிட்ட *சூரியக் குடும்பம்* எனும் வானியல், கோள் அறிவியல் பாடநூலின் இணையாசிரியர் ஆவார். அமெரிக்க வானியலாளர் எட்வர்டு போவெல் கண்டுபிடித்த முதன்மைப் பட்டைச் சிறுகோளாகிய 3485 பரூச்சி இவரது நினைவாகப் பெயரிடப்பட்டுள்ளது.

## மேற்கோள்கள்
 

## வெளி இணைப்புகள்
* Maria A. Barucci, individual member of the IAU – International Astronomical Union 
*  study retrieved 12:07 11.10.11
*  list of citations – M.A. Barucci at inspirehep.net
*  list of citations – M. Barucci at inspirehep.net

பகுப்பு:பிறந்த ஆண்டறியப் படாதவர்கள் (வாழும் நபர்கள்)
பகுப்பு:வாழும் மக்கள்
பகுப்பு:சிறுகோள் கண்டுபிடிப்பாளர்கள்
பகுப்பு:இத்தாலிய வானியலாளர்கள்
பகுப்பு:இத்தாலியப் பெண் அறிவியலாளர்கள்
பகுப்பு:பெண் வானியலாளர்கள்
சமூக வகுப்பு

**சமூக வகுப்பு** (social class) என்பது, சமூக அறிவியல்களிலும், அரசியல் கோட்பாட்டிலும் சமூக அடுக்கமைவு மாதிரிகளை மையப்படுத்தித் தற்சார்பாக வரைவிலக்கணம் கூறப்படும் ஒரு தொகுதி கருத்துருக்கள் ஆகும். இதில் மக்கள், படிநிலை அமைப்புக் கொண்ட சமூகப் பகுப்புக்களில் குழுக்களாக அடக்கப்படுகின்றனர். மிகப் பொதுவான பகுப்பு உயர், நடுத்தர, தாழ்ந்த வகுப்புக்கள் ஆகும்.

"வகுப்பு", சமூகவியலாளர்கள், அரசறிவியலாளர்கள், மானிடவியலாளர்கள், சமூக வரலாற்றாளர்கள் போன்றோருடைய ஆய்வுப் பொருளாக உள்ளது. எனினும், "வகுப்பு" என்பதன் வரைவிலக்கணம் தொடர்பில் ஒருமித்த கருத்து இல்லை என்பதுடன், இதற்குப் பலவாறான, சிலவேளைகளில் முரண்படுகின்ற பொருள்களும் உள்ளன. பொதுவாக, "சமூக வகுப்பு" என்பது, "ஒரே சமூக, பொருளாதார, பண்பாட்டு, அரசியல், கல்வித் தகுதிநிலை கொண்ட மக்கள்" என வரைவிலக்கணம் கூறப்படும் "சமூக பொருளாதார வகுப்பு" என்பதற்கு ஒத்த பொருளில் பயன்படுகிறது. எடுத்துக்காட்டாக, "தொழிலாளர் வகுப்பு", "வளர்ந்துவரும் உயர்தொழில் வகுப்பு" போன்றவற்றைக் குறிப்பிடலாம். இருந்தாலும், கல்வியாளர்கள் சமூக வகுப்பையும், சமூக பொருளாதாரத் தகுதிநிலையையும் வேறுபடுத்துகின்றனர். முதலாவது உறுதியான சமூக பண்பாட்டுப் பின்னணி உடையதாகவும், பின்னது காலப்போக்கில் கூடுதலாக மாற்றமடையக்கூடிய ஒருவரின் தற்போதைய சமூக, பொருளாதார நிலையைக் குறிப்பதாகவும் உள்ளது.

சமூகத்தில் சமூக வகுப்பபைத் தீர்மானிக்கும் அளவீடு காலத்துக்குக் காலம் மாறிவருகின்றது. உற்பத்திச் சாதனங்களுடனான தொடர்பே வகுப்பைத் தீர்மானிப்பதாக கார்ல் மார்க்சு கருதினார். சமூகவியலாளர் மக்சு வெபர், பொருளாதார நிலையாலேயே வகுப்பு தீர்மானிக்கப்படுகிறது என்றும் சமூகத் தகுதிநிலையால் அல்ல என்றும் கூறுகிறார்.

## மேற்கோள்கள்

பகுப்பு:சமூகவியல்
நாதைன் ஜி. பர்லோ

**நாதைன் ஜி, பர்லோ** *(Nadine G. Barlow)*ஓர் அமெரிக்க வானியற்பியலாளர் ஆவார். இவர் இப்போது வடக்கு அரிசோனா பல்கலைக்கழகத்தில் இயற்பியல், வானியல் துறையின் பேராசிரியராக உள்ளார். இவர் 2010 இல் இத்துறையின் இணைத்தலைமை வகிக்கலானார். இவர் இப்பல்கலைக்கழக நாசா விண்வெளி நல்கைத் திட்ட்த்தின் இயக்குநரும் ஐசோனா விண்வெளி நல்கைக் கூட்டமைப்பின் இணை இயக்குநரும் ஆவார்.

## வாழ்க்கைப்பணி

இவர் தன் வாழ்க்கையில், பலோமார் கல்லூரி, அவுசுட்டன் கிளயர் இலேக் பல்கலைக்கழகம், நடுவண் புளோரிடா பல்கலைக்கழகம் ஆகிய நிறுவன்ங்களில் கல்வி கற்பித்துள்ளார். இப்போது இவர் வடக்கு அரிசோனா பல்கலைக்கழகத்தில் கல்வி கற்பித்து வருகிறார்.  இவர் நாசாவின் ஜான்சன் விண்வெளி மையத்திலும் நிலா, கோள் நிறுவனத்திலும் அமெரிக்க புவியியல் அளக்கையிலும் . அரிசோனா, பிளாகுசுட்டாப் வான்புவியியல் மையத்திலும் ஆய்வு செய்துள்ளார்.  இவர் ஆர்லண்டோவில் அமைந்த நடுவண் புளோரிடா பல்கலைக்கழகத்தின் இராபின்சன் வான்காணகத்தின் முதல் இயக்குநராகப் பணியாற்றியுள்ளார்.

பின்வருவன உட்பட, பர்லோ நாசாவின் நிலா, கோள் அறிவியல் திட்டங்களில் பணியாற்றியுள்ளார் :

* செவ்வாய் நடுவண் பள்ளக் குழிப்பள்ளங்களின் விரிநிலை ஆய்வு
*செவ்வாயின் அரேபியத் தரையின் ஆவியாகுந்திறச் செழும்பொருள் காட்டிகளின் ஆய்வு
* நிலா மொத்தல் குழிப்பள்ளங்களின் புவித் தகவல் அமைப்புத் தரவுத்தளம் 
* கனிமீடு மொத்தல் குழிப்பள்ள புறவடிவியல் பகுப்பாய்வு
* செவ்வாய் மொத்தல் குழிப்பள்ளங்களின் புவித் தகவல் அமைப்புத் தரவுத்தளமும் கருவிகளும்
* செவ்வாய் மொத்தல் குழிப்பள்ளங்களின் புறவடிவியலும் புறவடிவளவையியலும் பற்றிய ஆய்வுகள்

இவர் உலகச் செவ்வாய் உயர்தகைமை அறிஞர்களில் ஒருவராவார்.

## தகைமைகளும் விருதுகளும்

பர்லோ 2002 இல் செந்தகவு பட்டப்படிப்பு பயிற்றுவிப்பு விருது நடுவண் புளோரிடா பல்கலைக்கழகத்தால் வழங்கப்பட்டது இவருக்கு 2002-2003 பலோமர் குமுக கல்லூரி முன்னாள் மாணவர் விருது வழங்கப்பட்டது. இவரது நினைவாக 1999 இல் சிறுகோள் 15466 பர்லோ பன்னாட்டு வானியல் ஒன்றியத்தால் பெயரிடப்பட்டது.

## தேர்ந்தெடுத்த பணிகள்

**செவ்வாய் அகமும், மேற்பரப்பும் வளிமண்டலமும்  (2008)
**விண்வெளி அறிவியல் புலங்கள்*  (co-editor, 2002)
**புவி அறிவியல் புலங்கள் களஞ்சியம்''  (co-editor, 1996)

## மேற்கோள்கள்

## வெளி இணைப்புகள்
* Nadine Barlow’s Northern Arizona University webpage
* NASA Solar System Exploration Profile: Nadine Barlow
* Women in Planetary Science: Meet Nadine Barlow

பகுப்பு:வாழும் மக்கள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:அமெரிக்கக் கோள் அறிவியலாளர்கள்
பகுப்பு:பெண் கோள் அறிவியலாளர்கள்
பகுப்பு:அரிசோனா பல்கலைக்கழக முன்னாள் மாணவர்கள்
பன்னாலால் கோசு

**பன்னாலால் கோசு**  (Pannalal Ghosh  24 சூலை 1911 - 20 ஏப்பிரல் 1960)  என்பவர் புல்லாங்குழல் கலைஞர் ஆவார். இந்துத்தானி செவ்வியல் இசையில் புல்லாங்குழல்  என்ற இசைக் கருவியை அறிமுகப்படுத்தி பிரபலப்படுத்தினார். இவர் அலாவுதீன் கான் என்ற சரோத் வாசிப்பாளரின் சீடர் ஆவார். 

கொல்கத்தாவில் நியூ தியேட்டரில் இசைப் பணிகள் செய்து பின்னர் 1940 இல் மும்பைக்குச் சென்று தம் தொழிலில் வளர்ந்தார்.
உஸ்தாத் அலி அக்பர் கான்  மற்றும் பண்டிட் ரவிசங்கர்ஆகியோருடன் இணைந்து பணி செய்தார். 

## மேற்கோள்

பகுப்பு:புல்லாங்குழல் கலைஞர்கள்
பகுப்பு:சத்னா மாவட்ட நபர்கள்
பகுப்பு:1911 பிறப்புகள்
பகுப்பு:1960 இறப்புகள்
சிக்கிம் இராச்சியம்

**சிக்கிம் இராச்சியம்** (**Kingdom of Sikkim**), கிழக்கு இமயமலை பகுதியில் அமைந்த இவ்விராச்சியத்தை, திபெத்தின்  சோக்கியால் வம்ச  மன்னர்களால் பரம்பரையாக கிபி 1642 முதல் 16 மே 1975 முடிய ஆளப்பட்டது.

## வரலாறு

### நேபாளிகளின் ஆதிக்கம்
ஷா வம்சத்தின் நேபாள இராச்சியத்தின் நேபாள மன்னர்கள், சிக்கிம் இராச்சியத்தை கைப்பற்றி 1775 முதல் 1815 முடிய நாற்பது ஆண்டுகள் ஆண்டனர். கிபி 1814 - 1846ல் நடைபெற்ற  ஆங்கிலேய-நேபாளப் போரின் முடிவில் ஏற்பட்ட சுகௌலி உடன்படிக்கையின் படி, நேபாள இராச்சிய மன்னர், தான் கைப்பற்றிருந்த சிக்கிம் இராச்சியத்தை கிழக்கிந்தியக் கம்பெனி ஆட்சியினருக்கு விட்டுக் கொடுத்தார்.

### பிரித்தானிய மற்றும் இந்தியாவின் காப்பரசாக சிக்கிம் இராச்சியம்
1861ல் சிக்கிம் மன்னருக்கும், ஆங்கிலேயர்களுக்கும் ஏற்பட்ட தும்லோங் உடன்படிக்கையின் படி, சிக்கிம் இராச்சியம், ஆங்கிலேயர்களின் காப்பரசாக 1861 முதல்  1947 முடிய செயல்பட்டது. பின்னர் தன்னாட்சி உரிமையுடன் ஆண்ட சிக்கிம் இராச்சியம், 1950 முதல் இந்தியாவின் காப்பரசாக விளங்கியது.

### இந்தியாவுடன் இணைத்தல்
1975 இல், சிக்கிமில் உள்ள நேபாள இந்துக்களுக்கு எதிராக இனப் பாகுபாடு காட்டப்படுவதாக குற்றச்சாட்டுகள் எழுப்பப்பட்டன இதைத் தொடர்ந்து சிக்கிம் மன்னருக்கு எதிராக நேபாள மக்கள் கோபமுற்றனர். அவர்களது தூண்டுதலால், இந்தியத் தரைப்படை காங்டாக்கிற்குள் நுழைந்தது.   தி ஸ்டேட்ஸ்மேன் பத்திரிக்கையில் சுனந்த கே. தத்தா ரேயின் கூற்றுப்படி, அரண்மனை காவலர்களைக் கொன்ற இந்திய இராணுவம் 1975 ஏப்ரலில் அரண்மனையை சூழ்ந்தது.

மன்னராட்சியின் ஆதரவாளர்கள் நிராயுதபாணியாக்கப்பட்ட பிறகு, முடியாட்சி தேவையா என்பது குறித்து வாக்கெடுப்பு நடத்தப்பட்டது, அதில் சிக்கிம் மக்கள் மன்னராட்சியை அகற்றுவதற்கு ஆதரவாக வாக்களித்தனர், இதைத் தொடர்ந்து காக்கி லீந்தப் தோர்ஜி தலைமையிலான சிக்கிமின் புதிய பாராளுமன்றத்தின் கோரிக்கைப்படி சிக்கிமை இந்தியாவின் ஒரு மாநிலமாக இந்திய அரசாங்கத்தால் உடனடியாக இணைத்துக்கொள்ளப்பட்டது.

## பண்பாட்டு மற்றும் சமயம்
சிக்கிம் இராச்சியத்தின் முதல் மன்னர் திபெத்திலிருந்து வந்ததால், பண்பாடு மற்றும் மத விடயங்களில் சிக்கிம் இராச்சிய மக்கள், திபெத்திய முறையை பயில்கின்றனர். நேபாள இன மக்கள் சிக்கிமில் அதிகம் வாழ்வதால்,  இந்து பண்பாடும் பயிலப்படுகிறது.

## சிக்கிம் இராச்சிய மன்னர்கள் 1642–1975
சிக்கிம் இராச்சியத்தை 1642 முதல் 1975 முடிய ஆண்ட சோக்கியால்கள்:

## இதனையும் காண்க
* சிக்கிமின் வரலாறு
* சிக்கிம்

## மேற்கோள்கள்

## ஆதார நூற்பட்டியல்
* 
* 
* 
* 
* 
* 

## வெளி இணைப்புகள்

* "Buddhist Monasteries of Sikkim" . Sikkim.nic.in.
* Climbing the clouds to Sikkim
* Kings Of Sikkim 
* The Sikkim saga, through an American lens
* Sikkim kingdom 1962 - 1967.The last flag of independent Sikkim - Youtube

பகுப்பு:சிக்கிம்
பகுப்பு:சிக்கிமின் வரலாறு
*
பகுப்பு:முன்னாள் முடியாட்சிகள்
பகுப்பு:ஆசியாவின் முன்னாள் நாடுகள்
உயர் வகுப்பு

தற்காலச் சமூகத்தில் **உயர் வகுப்பு** (upper class) என்பது, மிகக் கூடிய அரசியல் அதிகாரத்தைக் கொண்டவர்களும், பெரும் பணக்காரர்களாகவும் உள்ள உறுப்பினர்களைக் கொண்ட சமூக வகுப்பு ஆகும். இந்த நோக்கில் உயர் வகுப்பு, பொதுவாகத் தலைமுறை தலைமுறையாகக் கொண்டு செல்லப்படும் செல்வத்தினால் அடையாளம் காணப்படுகிறது. 20 ஆம் நூற்றாண்டுக்கு முன்னர் இவ்வகுப்பினரைக் குறிக்க உயர்குடியினர் என்னும் சொல் பயன்பட்டது. 

சமூகமொன்றின் மேற்குறித்த உயர் வகுப்பினர் தாம் வாழும் சமூகத்தை இப்போது ஆட்சி செய்வதில்லை என்பதால், இவர்கள் பழம் உயர் வகுப்பினர் எனப்படுகின்றனர். இவர்கள், தற்காலச் சமூக மக்களாட்சிகளின் பொது வாழ்க்கையில் ஆதிக்கம் கொண்டுள்ள பணக்கார மத்திய வகுப்பினரிலிருந்து பண்பாட்டு அடிப்படையில் வேறுபட்டவர்களாவர். இச்சொல், சமூக அடுக்கமைவு மாதிரியில் மேல் மத்திய வகுப்பு, மத்திய வகுப்பு, உழைக்கும் வகுப்பு போன்றவற்றுடன் சேர்த்துப் பயன்படுத்தப்படுகிறது.

## வரலாற்றுப் பொருள்

சில பண்பாடுகளில் இவர்கள் ஏற்கெனவே ஏற்படுத்திக்கொண்ட அல்லது பழைய தலைமுறைகளிடம் இருந்து கிடைத்த முதலீடுகளில் (பெரும்பாலும் அசையாச் சொத்துக்கள்) இருந்து வாழ்க்கையை நடத்துவதால், இவர்கள் உழைப்பதில்லை. இவர்கள் வணிகர்களை விடக் குறைவான உண்மையாக பணத்தையே வைத்திருக்கக்கூடும். உயர் வகுப்புத் தகுதி ஒருவரது குடும்பத்தில் சமூகத் தகுதிநிலை காரணமாகவே ஏற்படுகின்றதேயன்றி, அவருடைய சொந்தச் சாதனைகளாலோ செல்வத்தினாலோ ஏற்படுவதில்லை. உயர் வகுப்பில் அடங்கக்கூடியவர்களில் பெரும்பாலானவர்கள் உயர் குடியினர், அரச குடும்பத்தினர், பிரபுப் பட்டம் கொண்டோர், உயர்நிலை மதகுருக்கள் ஆகியோராவர். இவர்கள் பிறக்கும்போதே அத்தகுதியுடனே பிறக்கின்றனர். அத்துடன் வரலாற்றில் வகுப்புக்களிடையே நகர்வுகள் பெரும்பாலும் இடம்பெறுவதில்லை. 

பல நாடுகளில் உயர் வகுப்பு என்னும் சொல் தலைமுறைகளூடான நில உடைமையோடு நெருங்கிய தொடர்புகொண்டது. பிற வகுப்பினர் நிலத்தை உடைமையாக வைத்திருப்பதற்கு சட்டரீதியான தடைகள் எதுவும் இல்லாதிருந்தபோதும் பல முன்தொழிற் சமூகங்களில் மரபுவழியான நில உடைமையாளர்களே அரசியல் அதிகாரத்தைக் கையில் வைத்திருந்தனர்.

## மேற்கோள்கள்

பகுப்பு:சமூக அமைப்பு
ஆக்டினைடு கோட்பாடு

**ஆக்டினைடு கோட்பாடு** *(Actinide concept)* அணுக்கரு வேதியியலில் முதன்முதலாக 1944 ஆம் ஆண்டில் கிளென் டி சீபோர்கு என்பவரால் கோட்பாடாக்கப்பட்டது. இதன் விளைவாக திமீத்ரி  மெண்டெலீவ்வின் தனிமவரிசை அட்டவணை விரிவாக்கப்பட்டது. இலந்தனைடு தொடர்வரிசைச் சேர்மங்களுக்கு கீழாக அணு எண் 89 முதல் 103 வரையுள்ள ஆக்டினைடு தொடர்வரிசைத் தனிமங்கள் வைக்கப்பட்டன.. பின்னர் 104-121 வரை அணுஎண்களைக் கொண்ட இடைநிலை ஆக்டினைடு தொடர் வரிசைத் தனிமங்களையும் 122-153 வரை அணுஎண்களைக் கொண்ட மிகை ஆக்டினைடு தொடர் வரிசைத் தனிமங்களையும் சீபோர்கு முன்மொழிந்தார்.

## மேற்கோள்கள்

பகுப்பு:அணுக்கரு வேதியியல்
கார உலோக நைட்ரேட்டு

**கார உலோக நைட்ரேட்டுகள்** *(Alkali metal nitrates)* என்பவை இலித்தியம், சோடியம், பொட்டாசியம், ருபீடியம், சீசியம் போன்ற கார உலோகங்கள் நைட்ரேட்டு அயனியுடன் சேர்ந்து உருவாகும் சேர்மங்களைக் குறிக்கும். இவை ஆல்கலி உலோக நைட்ரேட்டுகள் என்ற பெயராலும் அழைக்கப்படும். சோடியம் நைட்ரேட்டும் பொட்டாசியம் நைட்ரேட்டும் வணிக முக்கியத்துவம் மிக்க நைட்ரேட்டுகளாகும். இவை இரண்டும் வெண்மை நிறத்தில் காணப்படுகின்றன. நீரில் கரையக்கூடிய இவ்விரு சேர்மங்களும் கிட்டத்தட்ட ஒரே அளவு உருகுநிலையைக் கொண்டுள்ளன

.
## பயன்பாடுகள்
சோடியம் மற்றும் பொட்டாசியம் போன்ற கார உலோகங்களின் நைட்ரேட்டுகளும் அவற்றின்  வழிப்பொருட்களும் உரங்களாகப் பயன்படுத்தப்படுகின்றன. மேலும் இவை பொதுவாக வெடி பொருட்களாக  வானவேடிக்கை வெடிகளிலும் பயன்படுத்தப்படுகின்றன ;. இவை வலிமையான ஆக்சிசனேற்றிகளாகும். வான வெடிபொருட்களில் வண்ணத்தைச் சேர்க்க இவை பயன்படுகின்றன. சீசியம் நைட்ரேட் கருநீல நிறத்தை உருவாக்குகிறது. 
பொட்டாசியம் நைட்ரேட்டும் ரூபிடியம்  நைட்ரேட்டும் ஊதா நிறத்தை உற்பத்தி செய்கின்றன, இலித்தியம் நைட்ரேட் சிவப்பு நிறத்தை உருவாக்குகிறது, சோடியம் நைட்ரேட்டு மஞ்சள் நிறத்தை உருவாக்குகிறது .

## இவற்றையும் காண்க
*கார உலோக ஆலைடு
*அமோனியம் நைட்ரேட்டு
*நைட்ரிக் அமிலம்

## மேற்கோள்கள்

பகுப்பு:நைட்ரேட்டுகள்
கீழக்குடிக்காடு

**கீழக்குடிக்காடு** என்பது தமிழ்நாட்டின் பெரம்பலூர் மாவட்டத்தில்குன்னம் வட்டாரத்தில், வேப்பூர் ஊராட்சி ஒன்றியத்தில் உள்ள பென்னகோணம் ஊராட்சியின் கீழ் அமைந்துள்ள ஓர் ஊராகும். இந்த ஊர் குன்னம் சட்டமன்றத் தொகுதிக்கும், சிதம்பரம் மக்களவைத் தொகுதிக்கும் உட்பட்டதாகும். 

வெள்ளாற்றின் தென்கரையில் அமைந்துள்ள இவ்வூரில் தடுப்பணை ஒன்று கட்டப்பட்டுள்ளது.

## வெளி இணைப்புகள்
*  கீழக்குடிக்காடு தடுப்பணையை பெரம்பலூர் கலெக்டர் ஆய்வு
* தடுப்பணை கட்டுமானப்பணி

## சான்றுகள்

பகுப்பு:பெரம்பலூர் மாவட்டத்திலுள்ள கிராமங்கள்
உற்பத்திச் சாதனங்கள்

பொருளியலிலும், சமூகவியலிலும் **உற்பத்திச் சாதனங்கள்** (Means of production) என்பன, பொருளாதார மதிப்பை உருவாக்குவதற்குப் பயன்படும் மனிதரல்லாத, நிதியல்லாத, பௌதீக உள்ளீடுகள் ஆகும். இவை பொருட்களின் உற்பத்தியில் பயன்படும் மூலப் பொருட்கள், வசதிகள், இயந்திரங்கள், கருவிகள் ஆகியவற்றை உள்ளடக்கும். செந்நெறிப் பொருளியலில் "உற்பத்திச் சாதனங்கள்" என்பது உற்பத்திக் காரணிகளில் இருந்து நிதி மூலதனத்தையும், மானிட மூலதனத்தையும் கழிக்கும் போது பெறப்படுகின்றது.

சமூக உற்பத்திச் சாதனங்கள் என்பன, தொழிலாளர்கள் தனித்தனியாக வேலை செய்வது அல்லாமல், இயக்குவதற்கு ஒழுங்கமைக்கப்பட்ட தொழிலாளர்கள் தேவைப்படும் மூலதனப் பொருட்களும் சொத்துக்களும் ஆகும். சமூக உற்பத்திச் சாதனங்களின் உடைமையும், ஒழுங்கமைப்பும் பொருளாதார முறைமைகளை வகைப்படுத்துவதிலும், வரைவிலக்கணப்படுத்துவதிலும் முக்கியமான காரணிகளாக உள்ளன. உற்பத்திச் சாதனங்களை இரண்டு பெரும் பிரிவுகளாகப் பிரிக்கலாம், ஒன்று தொழிற் கருவிகள் (கருவிகள், தொழிற்சாலைகள், உட்கட்டுமானம் முதலியன), மற்றது தொழிற் பொருட்கள் (இயற்கை வளங்கள், மூலப்பொருட்கள் முதலியன). மக்கள், உற்பத்திப் பொருளை உருவாக்குவதற்காக தொழிற் கருவிகளைப் பயன்படுத்தி தொழிற் பொருட்கள் மீது வேலை செய்கின்றனர். இன்னொரு வகையில், உற்பத்திச் சாதனங்களில் உழைப்பைச் செலுத்துவதன் மூலம் உற்பத்திப் பொருட்கள் உருவாகின்றன.

வேளாண்மைச் சமூகம் ஒன்றில், உற்பத்திச் சாதனங்களில் நிலமும், மண்வெட்டியும் அடங்கும். தொழிற் சமூகத்தில் உற்பத்திச் சாதனங்கள் சமூக உற்பத்திச் சாதனங்களாக இருப்பதுடன், அதில் தொழிற்சாலைகள், சுரங்கங்கள் போன்றவை அடங்குகின்றன. அறிவுப் பொருளாதாரத்தில், கணினிகளும், வலையமைப்புக்களும் உற்பத்திச் சாதனங்களாகின்றன. விரிந்த நோக்கில், உற்பத்திச் சாதனங்கள் விநியோகச் சாதனங்களையும் உள்ளடக்குகின்றன. களஞ்சியங்கள், இணையம், தொடர்வண்டிப்பாதை (உட்கட்டுமான மூலதனம்) என்பன இதற்குள் அடங்கும்.

## மேற்கோள்கள்

பகுப்பு:பொருளியல்
பகுப்பு:சமூகவியல்
மண்டபம் முகாம்

**மண்டபம் முகாம்**, (Mandapam  Camp),  தமிழ்நாட்டின் இராமநாதபுரம் மாவட்டம், மண்டபம் பேரூராட்சியிலிருந்து மூன்று கிலோ மீட்டர் தொலைவில் வங்காள விரிகுடா கடற்கரையில் உள்ளது. மண்டபம் முகாமிலிருந்து 18 கி.மீ. தொலைவில் வட இலங்கையின்  மன்னார் நகரம் உள்ளது.

## வரலாறு
* 283 ஏக்கர் பரப்பளவு கொண்ட மண்டபம் முகாம் பிரித்தானிய இந்தியா அரசால் 1900ல் நிறுவப்பட்டது. இலங்கையின் தேயிலை, காபி மற்றும் இரப்பர் தோட்டங்களில் பணிபுரிய, இந்தியாவிலிருந்து  தொழிலாளர்களை மண்டபம் முகாமிலிருந்து கடல்வழியாக இலங்கைக்கு அனுப்பப்பட்டனர்.
* 1950ல் இலங்கை அரசு, இந்திய வம்சாவழித் தமிழர்களை, இந்தியாவிற்கு திருப்பி அனுப்பிய போது, முதலில் மண்டபம் முகாமில் தங்க வைக்கப்பட்டு, பின்னர் தமிழ்நாட்டில் விருப்பப்பட்ட இடங்களில் வாழ அனுமதித்ததுடன், அவர்களின் கல்வி, வேலை வாய்ப்பு, பொருளாதார முன்னேற்றத்திற்கு பல சலுகைகள் வழங்கப்பட்டது. 
* 1983ல் தனி நாடு கோரும் தமிழீழ விடுதலைப் புலிகளின் கடும் போராட்டத்தின் விளைவாக, இலங்கையில் ஏற்பட்ட உள்நாட்டுப் போரில் பாதிக்கப்பட்ட இலங்கைத் தமிழர்களில் பலர், ஐக்கிய அமெரிக்கா, ஆஸ்திரேலியா, ஐக்கிய இராச்சியம், கனடா போன்ற நாடுகளில் குடியேறினர்.
* வசதியற்ற, படிப்பு குறைந்த இலங்கைத் தமிழர்கள், மன்னார் நகரத்திலிருந்து படகுகள் மூலம் மண்டபம் முகாமிற்கு அகதிகளாக இந்தியாவிற்கு வந்தனர். பின்னர் அவர்களை தமிழ்நாட்டின் பல அகதிகள் முகாம்களில் தங்க வைக்கப்பட்டனர். தற்போது தமிழ்நாட்டின் இலங்கை அகதிகள் 132 முகாம்களில் ஏறத்தாழ 70,000 மக்கள் உள்ளனர். ஏதேனும் தொழில் தெரிந்த இலங்கைத் தமிழ் அகதிகள் முகாம்களுக்கு வெளியே தங்கி வருவாய் ஈட்டுகின்றனர். எத்தொழிலும் செய்ய இயலாதவர்கள் மட்டும் முகாம்களில் தங்கியுள்ளனர்.

## மேற்கோள்கள்

* http://www.rediff.com/news/2004/oct/22spec.htm
* http://sangam.org/taraki/articles/2006/06-27_Refugees_Mandapam.php?uid=1806
* http://ocha-gwapps1.unog.ch/rw/rwb.nsf/db900sid/AMMF-6RVJUP?OpenDocument 
* https://query.nytimes.com/gst/fullpage.html?res=9B0DE4DE1231F937A15755C0A961948260
* http://www.adeptasia.org/Publication/127/Mandapam%20Fact%20File.pdf 

பகுப்பு:இராமநாதபுரம் மாவட்டம்